**VIK KYRKJELEGE FELLESRÅD**

**ÅRSMELDING 2023**

** **

** **

 ****

**Vik kyrkjelege fellesråd har ansvar for 5 kyrkjer og 7gravplassar:**

Vik kyrkje Vik gravplass
 Arnafjord kyrkje Hopperstad gravplass
 Vangsnes kyrkje Hove gravplass Feios kyrkje Arnafjord gravplass
 Fresvik kyrkje Vangsnes gravplass
 Feios gravplass
 Fresvik gravplass

# Medlemmer i fellesråd

## Periooden 01.12.2019 – 30.11.2023:

**Leiar** Leif Eikeland Feios sokneråd

**Nestleiar** Laila Sunde Vangsnes soknerå

 Rolf Arne Olsen Fresvik sokneråd Kari Haga Vik sokneråd
 Endre Nese Arnafjord sokneråd
 Karen Helene Bøhn Melhus Sokneprest Roy Egil Stadheim Vik kommune sin representant

**Varamedlemmar**: Monica Feidje Midlang Feios sokneråd
 Frode Høgberg Fresvik sokneråd
 Laila Kristin Sætre Vangsnes sokneråd
 Kjellaug Rivedal Vik sokneråd
 Ola Engum Arnafjord sokneråd

##  Fellesråd frå 01.12.2023 :

**Leiar** Turid Kristine Brekke Vik sokneråd

**Nestleiar** Brita Sissel Turvoll Vangsnes sokneråd

 Nann Ingun Simlenes Fresvik sokneråd Endre Nese Arnafjord sokneråd Solrun Skogheim Feios Sokneråd Karen Helene Bøhn Melhus Sokneprest Roy Egil Stadheim Vik kommune sin representant

**Varamedlemmar**: Arnstein Fedje Linde Feios sokneråd
 Gyda Bøtun Fresvik sokneråd
 Marit Hanekam Vangsnes sokneråd
 Oddvar Tryti Vik sokneråd
 Olav Dale Arnafjord sokneråd Prost i Indre Sogn Prosti

Fellesrådet har i 2023 halde 4 møte og har handsama 23 saker .

Kyrkjeverje er sekretær for rådet

## Tilsette :

* Kyrkjeverje 50% stilling Marit J Andersen
* Kyrkjelydssekretær 60% stilling Kirsti Jelle Hopperstad til og med 30.6.23. Etter dette har stillinga stått vakant.
* Kyrkjetenar/kyrkjegardsarbeider 80% stilling Nils Kvamme

10 % Jonathan Nahayo frå 15.8.23

* Organist 75 % stilling Krista Revsbech frå 1.3.23

## Medarbeidarar utan fast tilsetjing som arbeider etter tilkalling/timebetaling:

* Organist; Inger Marit Hove, Ole Agnar Helland
* Kyrkjetenarar : Henk Van Nierup og Britt Inger Rinde Eikeland i Fresvik/Feios, Jonathan Nahayo, Vik, Vangsnes, Arnafjord ( i tillegg til 10% fast)
* Klokkar ved gudstenester og gravferder og medverkande innan trusopplæring: Tove Svortevik Geithus
* Sommarvikarar til arbeid på gravplassane

# Prestetenesta:

* Sokneprest 100% stilling Karen Helene Bøhn Melhus
* Fengselsprest 50 % og prostiprest 50 % stilling Rasmus Clemens Bolstad Rustad

## Sokneråda:

Dei fem sokneråda legg fram eigne årsmeldingar for sine sokn. Leiarar frå sokneråda i 2023 :

|  |  |  |
| --- | --- | --- |
| Sokeråd | 2019-2023 | 2023 - |
| Arnafjord | Ola Engum | Endre Nese |
| Vik | Reidunn Bolstad | Reidunn Bolstad |
| Vangsnes | Erlend Hanekam | Brita Sissel Turvoll |
| Feios | Monika Midlang | Arnstein Fedje Linde |
| Fresvik | Marianne Bøthun | Kirsten Bøtun |

#  Gjennomføring og tilbod

##  Kyrkjelege handlingar samla for alle sokn:

|  |  |  |
| --- | --- | --- |
| Kyrkjelege handlingar | 2022 | 2023 |
| Døypte  | 25 | 14 |
| Gravferder | 32 | 42 |
| Konfirmantar | 26 | 21 |
| Vigsel | 6 | 6 |
| Tal søndagsgudstenester | 65 | 57 |
| Totalt tal gudstenester | 83 | 80 |
| Gjennomsnitt deltaking søndagsgudstenester | 47 | 43 |
| Gjennomsnitt deltaking alle gudstenester / inkl høgtid og konfirmasjon) | 47 | 47 |

Stort sett har drifta vore gjennomført som tidlegare år. Naturlege svingingar styrt av fødseltal og døde. Det er gledeleg at både innbyggarar i Vik og andre søkjer dåp og vigsel i kyrkjene våre her. Nokre få gudstenester er flytta frå søndag til andre dagar, til dømes helgemesse som vart flytta til laurdag med god oppslutnad.

## Trusopplæring og konfirmantarbeid

Frå 1. juli har stillinga som kyrkjelydspedagog (kyrkjelydssekretær) stått vakant. Dette har gjort at aktiviteten i 2023 er noko redusert. Me takkar Kirsti Jelle Hopperstad for lang og trufast teneste for sokna i Vik kommune i over 40 år!

Soknepresten har hatt ansvar for konfirmantundervisning felles for alle sokna. Det er god oppslutnad om konfirmasjons-tilbodet og sjølve konfirmasjonen vert tilbydd i det soknet konfirmanten høyrer til.

Kvardagsskulen i Vik: Denne er leia av Karen Tangstad med Tove Geithus som medarbeidar. Denne frivillige tenesta er svært viktig og det er god oppslutnad om tilbodet til barn frå ca 3-års alder og oppover med eige tilbod til dei eldste.

Kvardagsskulen i Feios: Kirsti Jelle Hopperstad har siste åra hatt ansvar for denne. Også her er det stor oppslutnad. Det vart litt færre møter hausten 2023 grunna reduserte ressursar i staben.

Formiddagstreff for baby/ små barn og vaksne. Dette tilbodet vart gjennomført våren 2023, men grunna ressurssituasjonen greidde ein ikkje å få dette på plass om hausten. Tilbodet er viktig og etterspurt. Vil vera eit prioritert tibod å starte opp att så fort ein har personell på plass.

Minikonfirmantar: tilbod vinteren/ våren 2023

Krølletreff og invitasjon til barn i ulike årskull / fasar har vore gjennomført.

Ungdomsklubb i Feios og Fresvik har vore arrangert av sokneråda i samarbeid med Trond Kråvik (Norks Luthersk Misjonssamband) og elevar frå Sygna. Tilbodet er ein kveld i månaden.

## Musikk og kultur

Det har vore tilbod om organist ved alle kyrkjelege handlingar i 2023. Både fast tilsett organist og vikarar har delteke. Det har også vore eigne salmekveldar og laurdagstreff. Det har vore samarbeid om å få på plass forsangar/ solistar/ kor ved gudstenester og andre kyrkjelege handlingar.

Også sommaren 2023 vart det arrangert musikkmesser 4 kveldar i Hove kyrkje. Olav Martin Hove stod for organiseringa.

Kyrkjene har vore opna for konsertar både av lokale aktørar og andre som har leigd kyrkjene.

## Tiltak for vaksne og familiar

Det er to misjonsforeningar i kyrkjelyden i Vik: Flatbygdi kvinneforening og Kyrkjestova misjonslag. Denne organiserte også i 2023 Kyndelsmessebasaren.

Saman med Arnafjord sokneråd arrangerte fellesrådet kyrkjelydstur til Sylvarnes.

«Gullkonfirmantar»; i 2023 vart det arrangert to treff. På hausten for dei som var konfirmert i Arnafjord, Vik og Vangsnes i 1973. Konfirmantkulla frå 1970 og 1971 hadde ikkje fått treff grunna Korona-restriksjonar. Desse vart invitert til treff i april. God oppslutnad og glede ved å verta invitert.

# Vik kyrkjeleg fellesråd som gravplassmyndigheit.

Forvaltning av gravplassar er styrt av lov, sentrale forskrifter og lokal vedteken forskrift.

Arbeidet med å oppdatere dei elektroniske gravkarta våre held fram i 2023. Ein har arbeidd vidare med harmonisering av digital oversikt av dei fysiske gravplassane. Det er også gjort forarbeid for å kunne sende ut tilbod om feste der festeavtalar er gått ut.

Vik kyrkjeleg fellesråd har ansvar for mange gamle gravplassar, og vedlikehald på desse er krevjande ressursmessig. Me må finne ein standard på oppgradering og dagleg vedlikehald i sommarhalvåret som er verdig. Kyrkjegardane kan ikkje samanliknast med privat hage. På dette området er det viktig å få ut informasjon til innbyggarane våre slik at deira forventningar harmoniserer med det fellesrådet har ressursar til. I 2023 fekk ein oppgradert utstyr til plenklypping og verneutstyr til tilsette.

#  Vedlikehald av kyrkjene

Vik kyrkjeleg fellesråd fekk i 2022 utarbeida ei skisse over behov for vedlikehald på alle kyrkjer. Denne gir ei oversikt over kva som bør prioriterast. Det er likevel mange små og store tiltak som kan gjerast. Utfordringa er å få prioritere «må-oppgåvene». Med tanke på å bevare bygga og dei som skal bruke kyrkjene.

## Kyrkjetak:

Alle kyrkjene våre har skifertak. I Fresvik og Arnafjord er desse i god stand. I Feios og Vik er der oppdaga vasslekkasje i variabel alvorsgrad. Det er gjort synfaring med lift i feios. Kyrkjene i Vik, Vangsnes og Feios har alle det til felles at skiferheller ramlar ned på gravplassen tid om anna. For å vere på den sikre sida og unngå personskade, har ein mellombels sperra av deler av gravplassane . Dette medfører at utbetring av taka må framskundast. Vik kommunestyre løyvde midlar til prosjektering i 2024 og vidare i langtidsbudsjettet til reperasjon. Dette arbeidet må intensiverast i 2024 og åra vidare.

## Kyrkjeklokker – elektrisk ringing

Det elektriske anlegget i Fresvik kom ut av stand. Kostnad ved å legge inn nytt anlegg er stor. Det er difor lagt til rette for/ tilbakeført til manuell ringing i Fresvik . Anlegget i Feios er også gamalt, og det blir også her førebudd for manuell ringing dersom anleggget sviktar.

# Kyrkjeval 2023

11. september vart det arrangert val til sokneråd og bispedømeråd. Nominasjonsarbeidet starta allereie ved årsskiftet. Sokna hadde ansvar for nominasjon og gjennomføring av valet i sin valkrins. Kyrkjelydskontoret hadde ansvar for og la til rette for praktisk gjennomføring, informasjon, opplæring og registrering av resultat. Valet vart gjennomført i godt samarbeid og vart godkjent utan merknader.

Etter valet vart det gjennomført opplæring lokalt. Valperioden er 4 år. Alle sokna konstituerte seg innan fristen og virka frå 1.11.23.

# Handsama saker i Vik kyrkjeleg fellesråd

* Rekneskapsrapportar
* Årsbudsjett og årsrekneskap
* Tilsetjing av organist Krista Revsbech frå 1.mars 2023
* Rekruttering i stilling som kyrkjelydsarbeidar og auka denne til 80%
* Samarbeid med styret for kyrkjestova når det gjeld framføring av kabel til breiband
* Ulike vedlikehaldstiltak
* Universell tilkomst til Vik kyrkje
* Blodbøk på Hopperstad gravplass og ved Arnafjord kyrkje.

#  Informasjon via kyrkjeblad og nettside

«Helsing frå kyrkja» kom ut med 3 nummer i 2023. Eit viktig blad som me opplever vert lese og nytta som oppslagsverk. Bladet vert også lagra digitalt på heimesida til Vik kyrkje. I tillegg har Vik kyrkjeleg fellesråd eiga heimeside <https://www.vik.kyrkja.no/>. Her finn ein meir informasjon om ordningar og korleis ta kontakt med kyrkjekontoret. Facebook vert også nytta, og har ein særskilt verdi ved raskt å få ut informasjon til «følgjarane» @kyrkjeneivik

 Årsresultat 2023

Årsrekneskapen vert levert i ballanse. Aktiviteten er mindre i 2023 enn førre år. Dette skuldast vakant stilling halve året og medfører eit mindreforbruk på løn på om lag 150 000. Utgifter til kyrkjevalet er finansiert ved tilskot på 92 000 frå Den norske kyrkje. Pensjonsinnbetalinga vart i 2023 om lag kr. 400 000 større enn budsjett. Dette er delvis dekka inn ved mindreforbruk på løn og auka renteinntekter på om lag 95 000 i høve budsjett.

Totalt er det i driftsrekneskapen reigistrert eit meirforbruk på 245 000.

For å kunne levere eit årsrekneskap i ballanse, er det nytta udisponerte driftsmidlar frå 2022 på kr 213 792 . I tillegg er det nytta kr 150 950 av anna disposisjonsfond ( her var det budsjettert med kr 120 000). Ubunde Disposisjonsfond.

 Årsrekneskapen er lagt fram for revisor til godkjenning

Vik 19.mars 2024

Marit J. Andersen, kyrkjeverje Turid Kristine Brekke, leiar fellesråd